
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 10. decembra noteikumos Nr. 616 "Noteikumi par uzturlīdzekļu apmēru, ko izmaksā no Uzturlīdzekļu garantiju fonda"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tieslietu ministrijas un Uzturlīdzekļu garantiju fonda administrācijas (turpmāk – Fonda administrācija) iniciatīva.
1.2. Mērķis
Mērķa apraksts
2023. gada 19. oktobrī Saeima pieņēma likumu "Grozījumi Uzturlīdzekļu garantiju fonda likumā" (Nr. 176/Lp14) (turpmāk - Likums), ar kuru Ministru kabinetam noteikts pienākums reizi trijos gados pārskatīt no Uzturlīdzekļu garantiju fonda izmaksājamo uzturlīdzekļu apmēru. Lai izpildītu Likumā noteikto pienākumu, nepieciešams sagatavot noteikumu projektu "Grozījumi Ministru kabineta 2019. gada 10. decembra noteikumos Nr. 616 "Noteikumi par uzturlīdzekļu apmēru, ko izmaksā no Uzturlīdzekļu garantiju fonda" (turpmāk - Noteikumu projekts). 
Spēkā stāšanās termiņš
01.01.2025.
Pamatojums
Spēkā stāšanās termiņš 2025. gada 1. janvāris nosakāms saistībā ar Uzturlīdzekļu garantiju fonda administrācijas nākamā gada budžeta plānošanu kalendārā gada ietvaros. 
1.3. Pašreizējā situācija, problēmas un risinājumi
Pašreizējā situācija
Kopš no Uzturlīdzekļu garantiju fonda izmaksājamā uzturlīdzekļu apmēra atsaistes no minimālās mēnešalgas apmēra ar 2020. gada 1.janvāri, no Uzturlīdzekļu garantiju fonda (turpmāk – Fonda) izmaksājamajam uzturlīdzekļu apmēram ir noteikta fiksēta summa un tā ir bērnam līdz septiņu gadu vecumam 107.50 euro, bet no septiņu gadu vecuma līdz 18 gadu vecumam 120 euro, ko turpina maksāt līdz pilngadīgas personas 21 gada vecumam, ja bērns turpina iegūt pamatizglītību, arodizglītību vai speciālo izglītību Latvijā. Šī fiksētā summa no 2020. gada nav mainījusies.
Pieaugot dzīves dārdzībai, ka arī palielinoties valsts noteiktajam minimālās algas apmēram, jautājums par uzturlīdzekļu apmēra palielināšanu bērniem, kuri saņem uzturlīdzekļus no Fonda no 2023. gada ir īpaši aktualizējies. Saeima 2023. gada oktobrī pieņēma Likumu. Tāpat Saeima 2024. gada 30. maijā ir pieņēmusi likumu "Grozījums  Uzturlīdzekļu garantiju fonda likumā", kas noteic, ka no 2024. gada 1. septembra uzturlīdzekļus no Fonda pilngadīgas personas vecumā no 18 līdz 21 gada vecumam izmaksās visiem bērniem, kuri turpina iegūt pamatizglītību, vidējo izglītību, arodizglītību vai speciālo izglītību, neatkarīgi no vietas, kurā viņi izglītību iegūst. Iepriekš uzturlīdzekļu izmaksas no Fonda tika paredzētas, ja atbilstošās izglītības ieguve notika Latvijā.
Šobrīd Tieslietu ministrija ir izvērtējusi iespējas palielināt izmaksājamo uzturlīdzekļu apmēru un, ņemot vērā gan bērnu skaita izmaiņu tendences, gan iespējamo bērnu skaita pieaugumu saistībā ar Saeimas pieņemtajiem likuma grozījumiem, gan regresa kārtībā piedzīto līdzekļu apjoma pieaugumu, piedāvā palielināt uzturlīdzekļu apmēru bērniem līdz septiņu gadu vecumam par 7,50 euro, sasniedzot 115 euro ik mēnesi, bet bērnam no septiņu gadu vecuma līdz 18 gadu vecumam un pilngadīgām personām no 18 gadu vecuma līdz 21 gada vecumam - par 11 euro, sasniedzot 140 euro ik mēnesi
Problēmas un risinājumi
Problēmas apraksts
 Ministru kabinetam ir piešķirts deleģējums, kā arī Likumā noteikts pienākums reizi trijos gados pārskatīt no Fonda izmaksājamo uzturlīdzekļu apmēru, ievērojot valsts budžeta iespējas. Ņemot vērā minēto, Noteikumus nepieciešams precizēt, aktualizējot no Fonda izmaksājamo uzturlīdzekļu apmēru.
Risinājuma apraksts
Ievērojot valsts budžeta iespējas, no Fonda izmaksājamo uzturlīdzekļu apmērs bērniem no piedzimšanas līdz septiņu gadu vecumam ir palielināms par 7,50 euro mēnesī. Savukārt bērniem no septiņu gadu vecuma līdz astoņpadsmit gadu vecumam, kā arī pilngadīgām personām no astoņpadsmit līdz divdesmit viena gada vecumam, no Fonda izmaksājamo uzturlīdzekļu apmērs palielināms par 11 euro. Tādējādi Noteikumu 3.1 apakšpunkts precizējams, norādot, ka katram bērnam no Fonda ik mēnesi izmaksājami uzturlīdzekļi 115 euro apmērā. Savukārt Noteikumu 3.2 apakšpunkts precizējams, norādot, ka katram bērnam no septiņu gadu vecuma sasniegšanas līdz astoņpadsmit gadu vecuma sasniegšanai un pilngadīgai personai no astoņpadsmit gadu vecuma līdz divdesmit viena gada vecuma sasniegšanai no Fonda ik mēnesi izmaksājami uzturlīdzekļi 129 euro apmērā. 
Atzīmējams, ka uzturlīdzekļu izmaksa no Fonda tiek veikta par iepriekšējo mēnesi. Tādējādi Noteikumu projektā noteiktais regulējums par uzturlīdzekļu apmēru tiks piemērots tiem uzturlīdzekļiem, kas aprēķināti par periodu no 2025. gada 1. janvāra un kuru izmaksa tiks veikta 2025. gada februārī. Savukārt 2025. gada janvārī no Fonda tiks veiktas uzturlīdzekļu izmaksas par 2024. gada decembri apmērā, kāds būs bijis spēkā līdz Noteikumu projektā noteiktā regulējuma spēkā stāšanās dienai, proti, 2024. gada 31. decembrim. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Noteikumu projekts ietekmēs personas, kuras vēlēsies saņemt uzturlīdzekļus no Fonda.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projekta normu izpildi Uzturlīdzekļu garantiju fonda administrācija nodrošinās piešķirto valsts budžeta līdzekļu ietvaros un papildu līdzekļi no valsts budžeta netiks prasīti.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Uzturlīdzekļu garantiju fonda administrācija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
Sabiedrības līdzdalība tiks nodrošināta TAP portālā atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā". 
6.3. Sabiedrības līdzdalības rezultāti
Sabiedrības līdzdalības rezultāti tiks publicēti pēc publiskās apspriešanas noslēgšanās.
6.4. Cita informācija
Cita informācija
Noteikumu projekts saskaņots ar Fonda administrāciju.

Sabiedrība pēc Noteikumu pieņemšanas tiks informēta ar publikāciju oficiālajā izdevumā "Latvijas Vēstnesis" un normatīvo aktu datubāzē www.likumi.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Uzturlīdzekļu garantiju fonda administrācija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Jā
Apraksts
Palielinot no Fonda izmaksājamo uzturlīdzekļu apmēru, pieaugs to bērnu, kā arī pilngadīgu personu, kuras saņem uzturlīdzekļus no Fonda, sociālā nodrošinājuma apmērs.
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Bērni, kuri saņem uzturlīdzekļus no Fonda, saņems lielāku materiālo atbalstu no valsts savu vajadzību apmierināšanai. 
8.2. Cita informācija
Cita informācija
-

